2.9.2022
EL
Επίσημη Εφημερίδα της Ευρωπαϊκής Ένωσης
C 335 A/11
ΚΑΤΑΓΓΕΛΙΕΣ ΣΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ
Όπως όλοι οι πολίτες της Ευρωπαϊκής Ένωσης, μπορεί να υποβάλετε καταγγελία στον Ευρωπαίο Διαμεσολαβητή: European Ombudsman 1 avenue du Président Robert Schuman CS30403 67001 Strasbourg France https://www.ombudsman.europa.eu/en/home Να σημειωθεί ότι οι καταγγελίες που υποβάλλονται στον Ευρωπαίο Διαμεσολαβητή δεν έχουν ανασταλτικό αποτέλεσμα στην προθεσμία που ορίζεται στο άρθρο 90 παράγραφος 2 και στο άρθρο 91 του κανονισμού υπηρεσιακής κατάστασης για την υποβολή καταγγελιών ή προσφυγών στο Γενικό Δικαστήριο δυνάμει του άρθρου 270 της Συνθήκης για τη λειτουργία της Ευρωπαϊκής Ένωσης.
Κατ’ αναλογία, να σημειωθεί ότι, σύμφωνα με το άρθρο 2 παράγραφος 4 των γενικών προϋποθέσεων που διέπουν την εκτέλεση των καθηκόντων του Διαμεσολαβητή, κάθε καταγγελίας που υποβάλλεται στον Διαμεσολαβητή πρέπει να προηγούνται κατάλληλες διοικητικές προσεγγίσεις στα συναφή θεσμικά όργανα και τους οργανισμούς.
ΙΣΕΣ ΕΥΚΑΙΡΙΕΣ
Η ΕτΠ μεριμνά για την αποφυγή οποιασδήποτε μορφής διακρίσεων κατά τη διάρκεια της επιλογής.
Εφαρμόζει πολιτική ίσων ευκαιριών και δέχεται αιτήσεις χωρίς διακρίσεις, με βάση το φύλο, τη φυλή, το χρώμα, την εθνοτική ή κοινωνική προέλευση, τα γενετικά χαρακτηριστικά, τη γλώσσα, τη θρησκεία ή τις πεποιθήσεις, τα πολιτικά ή οιαδήποτε άλλα φρονήματα, την ιδιότητα του μέλους εθνικής μειονότητας, την ιδιοκτησία, τη γέννηση, την αναπηρία, την ηλικία, τον γενετήσιο προσανατολισμό, την προσωπική ή την οικογενειακή κατάσταση, Οι υποψήφιοι με αναπηρία καλούνται να προσδιορίσουν οποιεσδήποτε ειδικές ανάγκες τυχόν έχουν σε σφραγισμένο εμπιστευτικό σημείωμα που επισυνάπτεται στην αίτησή τους.
Ο χειρισμός αυτού του αιτήματος πραγματοποιείται με απόλυτη διακριτικότητα και δεν τηρείται αρχείο αυτού.
ΑΙΤΗΜΑΤΑ ΥΠΟΨΗΦΙΩΝ ΓΙΑ ΠΡΟΣΒΑΣΗ ΣΕ ΕΓΓΡΑΦΑ ΠΟΥ ΤΟΥΣ ΑΦΟΡΟΥΝ ΑΜΕΣΑ
Οι υποψήφιοι έχουν ειδικό δικαίωμα πρόσβασης σε ορισμένες πληροφορίες που τους αφορούν άμεσα και προσωπικά.
Οι υποψήφιοι που γίνονται δεκτοί στο κέντρο αξιολόγησης και την προφορική συνέντευξη μπορούν να λάβουν, κατόπιν αιτήματος, αντίγραφο της οικείας ατομικής έκθεσης αξιολόγησης.
Όλα τα αιτήματα για αντίγραφα μπορούν να υποβληθούν μόνο αφού ολοκληρωθεί η διαδικασία επιλογής.
Ο χειρισμός των αιτημάτων πραγματοποιείται σύμφωνα με την απαίτηση εμπιστευτικότητας του έργου της επιτροπής επιλογής και σύμφωνα με τους κανόνες για την προστασία των ατόμων όσον αφορά την επεξεργασία των δεδομένων προσωπικού χαρακτήρα.
ΠΡΟΣΤΑΣΙΑ ΤΩΝ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ
Η ΕτΠ, με την ιδιότητα του φορέα που είναι υπεύθυνος για την οργάνωση της παρούσας επιλογής, διασφαλίζει ότι τα δεδομένα προσωπικού χαρακτήρα των υποψηφίων υπόκεινται σε επεξεργασία σε πλήρη συμμόρφωση προς τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (1), ιδίως όσον αφορά την εμπιστευτικότητα και την ασφάλεια.
Ο υπεύθυνος προστασίας δεδομένων της ΕτΠ παρέχει ανεξάρτητη συμβουλευτική λειτουργία όσον αφορά την εφαρμογή του κανονισμού (ΕΕ) 2018/1725 και απαιτείται να τηρεί κεντρικό μητρώο όλων των αρχείων των δραστηριοτήτων επεξεργασίας των δεδομένων προσωπικού χαρακτήρα που διενεργούνται από τον θεσμικό όργανο της Ένωσης.
Τα δεδομένα προσωπικού χαρακτήρα συλλέγονται και υπόκεινται σε επεξεργασία αποκλειστικά για τον σκοπό οργάνωσης της παρούσας επιλογής και τη διαχείριση του αποτελέσματος (μεταξύ άλλων πτυχών που σχετίζονται με εσωτερικούς ή εξωτερικούς ελέγχους ή δικαστικές διαδικασίες που σχετίζονται με την επιλογή), κατά περίπτωση, ορισμένα δεδομένα προστίθενται στον ατομικό φάκελο των επιτυχόντων υποψηφίων που καθίστανται υπάλληλοι.
Οι αποδέκτες των δεδομένων είναι: — το προσωπικό που είναι υπεύθυνο για τη διαδικασία πρόσληψης εντός της Διεύθυνσης Προσωπικού και Οικονομικών· — τα μέλη της επιτροπής επιλογής· — κατά περίπτωση, η Νομική Υπηρεσία·
(1)
Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ.
45/2001 και της απόφασης αριθ.
1247/2002/ΕΚ (ΕΕ L 295 της 21.11.2018, σ.
39).